அனைத்துக்கும் அப்பால் ஒன்று உண்டு. ஓர் உரையாடலில் நித்யா சொன்னது. அவரிடம் தலைச்சேரி சித்தாசிரமத்தின் சித்தர் சொன்ன வரி அது. ‘இங்கே ஈ அமராத உணவை எவரும் உண்ணமுடியாது. ஈயின் காலில் ஒரு துளியினும் துளியாகவேனும் மலம் இருக்கும். ஆகவே கொஞ்சமாவது மலம் தின்னாத எவரும் இல்லை’ மலம் என்ற சொல்லுக்கு இந்திய சிந்தனையில் விரிவான பொருள் உண்டு. மீறல்களை மானுட உணர்ச்சிகளுடன், மானுடனின் தவிப்புகளுடன் இணைத்துப்பார்ப்பவர்களே இலக்கியவாதிகளாகவும் ஆன்மிகவாதிகளாகவும் இருக்கமுடியும். தண்டனைக்குரியதா அல்லவா என்று பார்ப்பது அவர்களின் பணி அல்ல